**Прилог 3**

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације**

За потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације за реализацију следећих мера енергетске ефикасности

**1) замена спољних прозора и врата и других транспарентних елемената термичког омотача**

За реализацију ове мере није потребан Акт и није потребна израда техничке документације.

Радови ће се обављати као текуће (редовно) одржавње објекта у складу са чланом 2. тачка 79. Закона о планирању и изградњи (“Сл. гласник РС”, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023).

**2) постављања термичке изолације спољних зидова, подова на тлу и осталих делова термичког омотача према негрејаном простору.**

Ова мера се реализује на основу Решења о одобрењу радова а радови се изводе према Идејном пројекту.

**3) постављања термичке изолације испод кровног покривача или таванице**

Ова мера се реализује на основу Решења о одобрењу радова а радови се изводе према Идејном пројекту.

**4) замене постојећег грејача простора на чврсто гориво (котао или пећ) ефикаснијим котлом на\_гас,**
 Ова мера се реализује на основу Решења о одобрењу радова а радови се изводе према Идејном пројекту.

**5) замене постојећег грејача простора на чврсто гориво (котао или пећ) ефикаснијим котлом на биомасу**

Ова мера се реализује на основу Решења о одобрењу радова а радови се изводе према Идејном пројекту.

**6) уградња топлотних пумпи.**

Ова мера се реализује на основу Решења о одобрењу радова а радови се изводе према Идејном пројекту.

**7) замене постојеће или уградња нове цевне мреже, грејних тела и пратећег прибора.**

За замену није потребан Акт и није потребна израда техничке документације. За нову неопходно је Решења о одобрењу радова а радови се изводе према Идејном пројекту.

**8) уградња соларних колектора у инсталацију за централну припрему потрошне топле воде.**

За реализацију ове мере није потребан Акт и није потребна израда техничке документације. (ако је снага до 50kw).

**9) уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

Ова мера се реализује на основу Решења о одобрењу радова а радови се изводе према Идејном пројекту.